projecte-aina/catalan_government_crawling huggingface dataset:
El Consell d'Administració en sessió extraordinària el dia 27 de juny, ha nomenat al Dr.
Jordi Colomer i Mascaró, nou Gerent de l'IDI.
Jordi Colomer i Mascaró, Gerent de l'IDI, per part de la Dra.
Candela Calle, Directora-Gerent de l'ICS, i del Dr.
Jose J. Navas, President del Consell d'Administració de l'IDI.
Julio Garcia Prieto que continuarà vinculat a l'IDI en qualitat d'adjunt a la gerència.
El nomenament és efectiu des de l'1 de juliol de 2016.
Jordi Colomer i Mascarò és Doctor en Medicina per la Universitat de Barcelona, i màster en direcció d'empreses per EADA i IESE.
Durant els últims anys ha dut a terme la seva activitat professional com Director General Grup SAGESSA, Director General Hospital de Santa Creu i Sant Pau, Director Hospital Universitari Vall d'Hebron, Director Hospital Consorci Sanitari de Mataró i disposa d'una llarga trajectòria i experiencia dins el mon de la gestió sanitària.
Hug Cuellar, metge especialista en radiodiagnòstic de l'IDI-Vall d'Hebron, Unitat d'Imatge Cardiovascular (UICV) de l'Hospital Universitari Vall d'Hebron, ha defensat la seva tesi doctoral el 23 de setembre obtenint la qualificació d'EXCEL.LENT CUM LAUDE.
La tesi titulada "FACTORS PREDICTORS DE DILATACIÓ DE L'AORTA TORÀCICA DISSECADA MITJANÇANT LA TOMOGRAFIA COMPUTADA" ha estat dirigida pel Doctor Artur Evangelista Massip, és tracta d'un estudi de seguiment amb TC dels pacients amb dissecció aòrtica per detectar els paràmetres d'imatge que permeten distingir als pacients amb bona evolució clínica dels que desenvolupen aneurismes aòrtics o complicacions clíniques, i que caldria tractar de forma preventiva mitjançant tractament endovascular.
Els membres de la UICV col·laboren en la línia de recerca en patologia aòrtica liderada pel Dr.
Entre les seves fites es troben diverses publicacions de gran impacte, així com la tesi doctoral del Dr.
Pineda sobre l'aportació de la ressonància magnètica en aquest context.
La UICV de l'Hospital Universitari Vall d'Hebron, és una entitat multidisciplinar de nova formació dins de l'IDI que es caracteritza per integrar membres del servei de radiodiagnòstic, de Medicina Nuclear i de Cardiologia.
Alex Rovira Cañellas, Cap de la Unitat de Ressonància Magnètica-IDI, i de la Secció de Neuroradiologia del Servei de Radiologia Hospital Universitari Vall d'Hebron, ha estat nomenat President de la Societat Europea de Neuroradiologia (ESNR) el passat dia 18 de setembre després de l'Assemblea General Anual celebrada a Belgrad, Servia.
Durant els dos últims anys ha estat Vicepresident de l' ESNR i membre de la Junta Directiva de la Societat durant més de 8 anys.
És especialista en neuroradiologia diagnòstica, en radiologia de cap i coll, amb especial interès en les malalties desmielinitzants, accidents vasculars cerebrals, neuro-oncologia, encefalopatia hepàtica i patologia tumoral de cap i coll.
A més ha estat autor o coautor de més de 300 articles, 25 capítols de llibres o monografies i més de 420 presentacions en conferències convidades.
L'IDI ha posat en marxa un TAC infantil a l'Hospital Universitari Vall d'Hebron que redueix la dosi de radiació i l'ha convertit en una nau espacial
Es tracta d'un aparell de TAC Model iCT 256 de Philips, que redueix la radiació fins a un 80%, mantenint la qualitat de la imatge.
Funcionarà durant les 24 hores del dia i també donarà servei a pacients adults.
Aquest aparell empra la denominada tecnologia de "reconstrucció iterativa", proporcionant una excel·lent qualitat i precisió en la imatge.
Utilitza protocols d'ultra baixa dosi, propers als d'una simple radiografia de tòrax, el que fa que sigui molt adequat per a la realització de proves pediàtriques.
L'equipament i de les obres d'adequació representen un cost per l'IDI d' 1,2 milions d'euros aproximadament.
Pel que fa al projecte 'Imatgina' d'humanització ha estat finançat per la Fundació Philips i desenvolupat per la Fundació CurArte, recolzat per l'experiència dels professionals de la salut de l'Hospital Universitari Vall d'Hebron, l'Institut de Diagnòstic per la Imatge i Philips.
El nou TAC s'emmarca dins el projecte 'Imatgina' una iniciativa centrada en l'augment del benestar i confort del pacient de radiologia pediàtrica i que té com a objectiu millorar l'experiència dels nens durant la realització de les proves de diagnòstic per la imatge.
S'aconsegueix mitjançant la creació d'un ambient agradable que redueix la incertesa i la por que en general s'experimenta en aquests tipus de procediments.
D'aquesta manera també disminueix el nivell d'estrès dels pares i cuidadors, el que millora l'experiència del conjunt de les persones implicades el en procediment.
Cal assenyalar que des de la seva posada en funcionament s'ha aconseguit reduir en un 75% les sedacions als pacients pediàtrics.
'Imatgina' es basa en tres elements fonamentals: l'educació, la gamificació i l'ambientació.
Es va treballar conjuntament amb les famílies i els professionals sanitaris per tal d'establir els elements més adequats.
S'han ambientat amb vinils de l'espai i personatges galàctics les àrees de radiologia, incloent els passadissos d'entrada a les diferents sales de consulta, convertint el TAC en una nau espacial, que juntament amb la il·luminació intel·ligent de la sala, fa màgica i espectacular l'experiència del nen.
El projecte inclou una aplicació 'gamificada' que s'anomena ScanKids, es tracta d'una app destinada a nens entre 6 i 12 anys, amb l'objectiu que coneguin què poden esperar de la prova, i així perdre la por, els ensenya amb paraules comprensibles i animacions 3D les sales i la tecnologia d'imatge radiològica, i els passos que han de seguir en cada moment.
Amb motiu de la commemoració de V "Dia internacional de la Radiologia" el dimarts dia 8 de novembre es celebraran diversos actes promoguts internacionalment per la Societat Europea de Radiologia (ESR), la Societat Radiològica de Nord Amèrica (RSNA) i el Col·legi Americà de Radiologia (ACR).
Aquest any l'atenció es focalitzarà en la imatge de la patologia mama.
L'Institut de Diagnòstic per la Imatge col·laborarem en l'acte organitzat des de la Universitat de Girona, juntament amb l ' Institut ViCOROB, es realitzarà una jornada divulgativa sobre el càncer de mama el proper dimarts dia 8 de novembre de 17:30 a 19:30, a la Biblioteca Carles Rahola de Girona (Carrer Emili Grahit, 4-6).
Participaran diferents agents del territori gironí implicats, i es donarà a conèixer a la societat la recerca que es fa a Girona en temes d'imatge de mama.
També intervindran altres professionals involucrats en la investigació mèdica, en l'adquisició i diagnòstic i associacions que donen suport a familiars i amics.
Alex Rovira Cañellas, Cap de la Unitat de Ressonància Magnètica-IDI i de la Secció de Neuroradiologia del Servei de Radiologia Hospital Universitari Vall d'Hebron, ha estat guardonat amb el "Premi Excel·lència Professional" que atorga el Col·legi de Metges de Barcelona (COMB).
L'acte de lliurament dels Premis del (COMB) ha tingut lloc el dia 28 de novembre al Teatre Romea de Barcelona.
Els Premis a l'Excel·lència Professional del COMB es concedeixen anualment des de 2004 a criteri dels jurats constituïts per metges i metgesses de reconegut prestigi, i són el reconeixement de la professió mèdica als professionals i equips assistencials que han destacat per una trajectòria exemplar d'exercici de màxima qualitat i per l'enaltiment dels valors que configuren el professionalisme mèdic.
Constitueixen un reconeixement a trajectòries basades en l'honestedat, el compromís, l'altruisme, la integritat, la feina ben feta i l'excel·lència.
El Consell d'Administració en la reunió extraordinària celebrada el 3 d'abril de 2017 ha reestructurat l'equip directiu i el seu president assumeix els apoderaments i les funcions de forma provisional.
El Consell d'Administració de l'Institut de Diagnòstic per la Imatge (IDI) va decidir ahir, en reunió extraordinària, separar Jordi Colomer de les seves funcions com a gerent de la institució.
Colomer s'incorpora com a adjunt a la Direcció Assistencial d'Hospitals de l'Institut Català de la Salut (ICS).
És doctor en Medicina per la Universitat de Barcelona i té màsters en Direcció d'Empreses per EADA i IESE.
Durant els últims anys ha dut a terme la seva activitat professional en diversos càrrecs com a director general del Grup SAGESSA, director general de l'Hospital de la Santa Creu i Sant Pau, director de l'Hospital Universitari Vall d'Hebron, director de l'Hospital Consorci Sanitari de Mataró i disposa d'una llarga trajectòria en el món de la gestió sanitària.
Així mateix, l'adjunt a la gerència de l'IDI, Julio García Prieto, s'integra a l'Equip Directiu de l'Àmbit d'Atenció Primària de Barcelona Ciutat.
García Prieto és llicenciat en Medicina per la Universitat Autònoma de Barcelona i màster en Direcció d'Empreses per la Universitat de Navarra.
Durant els últims anys ha desenvolupat la seva activitat professional com a gerent territorial de l'ICS al Camp de Tarragona i les Terres de l'Ebre, com a gerent de l'IDI i com a adjunt a la Gerència de la mateixa institució, per la qual cosa és destacable la seva experiència com a gestor sanitari.
D'altra banda, Eulàlia Dalmau ha deixat d'encarregar-se de la Direcció Econòmica, Recursos i Serveis Generals.
El Consell ha delegat les seves funcions en el president de l'IDI, José Jerónimo Navas, fins a la incorporació del nou Equip Directiu.
La Presidència del Consell assumeix, doncs, els apoderaments i les funcions per prendre les decisions pertinents.
Navas ha començat a informar immediatament els professionals dels canvis que es duen a terme a la institució.
El Consell d'Administració, en sessió ordinària, el dia 27 d'abril ha nomenat en Miquel Gómez Clares nou gerent de l'IDI.
En Miquel Gómez Clares, nascut a Sabadell a l'any 1966, és Llicenciat en Medicina per la Universitat Autònoma de Barcelona, Màster en Direcció d'Organitzacions Sanitàries per ESADE i Màster en Economia Social i Gestió de Fundacions per la Universitat de Barcelona.
Disposa d'àmplia experiència dins de l'Administració Pública i en gestió en el sector de la investigació i la biomedicina.
Durant els últims anys ha dut a terme la seva activitat professional com Consultor d'Innovació i Gestió d'Organitzacions Biosanitàries, Gerent en el CMRB-Center of Regenerative Medicine in Barcelona, Secretari General d'Estratègia i Coordinació al Departament de Salut (GenCat), Cap del Gabinet del Departament de Salut (GenCat), Gerent de l'IRO, entre d'altres.
Demà, divendres 28 d'abril, es farà la presentació a l'Equip Directiu i a la Representació Legal dels Treballadors.
Renovem la nostra imatge gràcies a una nova web corporativa adreçada a pacients i professionals.
S'han actualitzat els continguts, tenint especial cura en dissenyar-la de manera que sigui més pràctica, àgil i útil.
El canvi s'emmarca en el projecte per a millorar i harmonitzar l'estructura i disseny de les webs de les entitats públiques.
En aquest sentit, hem passat a formar part de l'entorn gencat.cat, el que fa que la nostra imatge s'identifiqui més fàcilment com a empresa pública de la Generalitat de Catalunya que som.
La plataforma gencat.cat ens ofereix una sèrie d'avantatges, destaquem el format responsive, que s'adapta automàticament a la visualització òptima des de qualsevol dispositiu (mòbils, tablets, PCs, etc.), de manera que millora i facilita la navegació.
A més estaran disponibles noves funcionalitats i aplicacions que podem incorporar a la nostra web de cara al futur, com formularis, tràmits, agenda d'activitats, butlletins electrònics, etc.
La pàgina inclou apartats destinats al públic en general i pacients, com ara la informació sobre les diverses proves diagnòstiques que realitzem, així com informació dirigida als professionals del sector.
En aquest darrer apartat, per exemple, es facilita un contacte per aquells professionals interessats a treballar amb nosaltres.
A més, d'acord amb la Llei 19/2014 de transparència, accés a la informació pública i bon govern, des de la web es pot accedir a dades de contractació pública, convenis i gestió de la nostra institució.
Els facultatius especialistes en Medicina Nuclear: Dr.
Marta Milà (IDI), de la Unitat de Medicina Nuclear de l'Hospital Universitari Joan XXIII de Tarragona, han col·laborat amb l'aportació de dos casos clínics, en el llibre "Atlas de Inflamación e infección en Medicina Nuclear" recentment publicat.
Han aportat els casos següents:
El llibre s'ha realitzat amb la col·laboració de reconeguts experts nacionals i internacionals en el camp de la detecció d'infecció i inflamació per mitjà de tècniques de Medicina Nuclear, l'edició ha estat a càrrec del Dr.
Edel Noriega Álvarez, i l'editor convidat el Dr.
Josep Puig Alcàntara rebrà de la Marató de TV3 del 2016 fons, destinats al projecte: "Desenvolupament de biomarcadors de connectivitat cerebral avaluada per ressonància magnètica durant la rehabilitació de pacients amb infart cerebral"
En Josep Puig Alcántara, neuroradiòleg de l' Institut de Diagnòstic per la Imatge de l' Hospital Universitari Doctor Josep Trueta de Girona i investigador de l' Idibgi, lidera el projecte "Desenvolupament de biomarcadors de connectivitat cerebral avaluada per ressonància magnètica durant la rehabilitació de pacients amb infart cerebral", rebrà de la Marató de TV3 un finançament de 398.113,75 euros en tres anys.
Aquest projecte es du a terme conjuntament amb investigadors de la Universitat de Harvard, dels Estats Units, la Universitat d'Auckland, de Nova Zelanda, la Universitat Pompeu Fabra i l'Hospital del Mar de Barcelona.
L'estudi investigarà l'estructura i funció cerebral de 120 pacients amb ictus, amb tècniques d'imatge avançades.
Ho farà mitjançant una prova de ressonància magnètica avançada que permetrà predir amb més precisió l'evolució dels pacients sis mesos després d'haver patit l'infart cerebral.
Els premiats varen rebre el guardó, el dia 26 d'octubre en un acte a l'Acadèmia de Ciències Mèdiques i de la Salut de Catalunya i de Balears, amb la presència del director general de Recerca i Innovació del Departament de Salut, el Albert Barberà, el vicepresident segon de l'Acadèmia de Ciències Mèdiques i de la Salut, Diego Palau, i el director de la Fundació de la Marató, Lluís Bernabé.
Els dies 10 i 11 de novembre de 2017 es celebra el XVII Congrés de la SEDIA a l'Auditori CAM d'Alacant.
En aquesta edició, el tema és la Imatge de la patologia del pàncrees i via biliar: present i futur.
Professionals de l'IDI assisteixen i presenten comunicacions per tal d'actualitzar i compartir coneixements de l'especialitat.
En el congrés es tractaran els últims avenços en diagnòstic per la imatge de la patologia del pàncrees i de la via biliar, amb un enfocament pràctic multidisciplinar en el cas dels tumors quístics pancreàtics.
Participen experts de reconegut prestigi nacional i internacional, destacant el Dr.
Giovanni Morana (Director de Radiologia del NHS), que parlarà sobre la pancreatitis autoimmune i l'ús de la secretina en l'estudi de la funció pancreàtica.
Previ al congrés, es realitza un taller específic centrat aquest any en "Reptes per als radiòlegs d'abdomen" dirigit pel Dr.
Luis Martí-Bonmatí (Director de l'Àrea Clínica d'Imatge Mèdica de l'Hospital Universitari La Fe de València).
En aquest taller hi participen diferents experts que aborden el pensament crític científic de l'especialitat, la correlació radio-patològica i radio-biològica, l'elaboració d'un informe estructurat i l'anàlisi de la radiologia quantitativa de precisió i la seva incorporació a l'informe estructurat.
Alumnes de diferents centres de Catalunya i Espanya han votat "on line" per tal decidir la persona premiada.
En Joan Baños Capel, moments desprès del lliurament del premi
En Joan Baños, desenvolupa la seva activitat professional a IDI·Girona com a Tècnic Superior en Imatge per al Diagnòstic, és referent en Tomografia Computada (TC) a l' Hospital Doctor Josep Trueta de Girona, i també professor i coordinador del cicle formatiu d'Imatge per al Diagnòstic del Centre Garbí (Euses) de Salt.
A més, realitza nombroses conferències, imparteix ponències i presenta treballs a congressos tant d'àmbit nacional, com internacional.
Ha estat durant la celebració del Congrés d'Imatge Mèdica i Radioteràpia, els dies 10, 11 i 12 de novembre a Alcalà de Henares, que ha rebut un dels premis més especials, el guardó "al professor que em va deixar empremta", desprès de realitzar-se una votació "on line" a nivell estatal per tal què les persones vinculades a la radiologia triessin el professor que va passar per la seva vida professional i formativa i que d'alguna manera va marcar el seu present o futur.
Aquest premi representa un reconeixement a la seva trajectòria com a docent, que segons ell mateix ha manifestat:
"és un premi molt emotiu per a mi, perquè és el reconeixement de tot l'esforç fet durant aquests anys.
I també és un reconeixement de la nostra escola, i del nivell d'excel·lència de tot el professorat, coordinadors, administració i direcció".
Durant el mes de novembre es va celebrar el XVII Congrés de la SEDIA a Alacant, amb la participació d'experts de reconegut prestigi nacional i internacional.
En aquesta edició el tema es va centrar en la Imatge de la patologia del pàncrees i via biliar: present i futur, amb un enfocament pràctic multidisciplinar en el cas dels tumors quístics pancreàtics.
Al congrés es van tractar els últims avenços en diagnòstic per la imatge.
Professionals de l'IDI hi van assistir i ens expliquen la seva participació.
Merino ens explica que: "la ponència presentada tracta sobre els aspectes radiològics de la pancreatitis crònica, malaltia de complex diagnòstic i tractament, de llarga evolució, que condiciona una greu insuficiència pancreàtica al pacient en forma de desnutrició i diabetis, i que darrerament ha despertat un gran interès en la comunitat".
[Més informació sobre la ponència]
Bonfill, ens explica en el seu pòster que: " la ressonància magnètica de pelvis femenina s'ha convertit en una eina diagnòstica eficaç per a l'estudi de l'endometriosi, especialment en l'endometriosi pèlvica profunda, ja que permet fer un diagnòstic precís de la patologia de forma no invasiva, i aportant informació necessària per al tractament òptim d'aquestes pacients".
[Més informació sobre el pòster]
En aquesta nova etapa impulsarà la nova estratègia en el servei de telediagnòstic
La radiòloga Maria José Bengoechea Fajardo ha estat nomenada Directora Clínica de Telediagnòstic de l'IDI.
És llicenciada en medicina i cirurgia per la Universitat de Barcelona, diplomada en Medical Radiodiagnosis pel Royal College of Radiologist de Gran Bretanya i formada com especialista en radiodiagnòstic a l' University Hospital of Wales del Regne Unit.
Disposa d'una àmplia experiència com a radiòloga, desenvolupant la seva activitat professional més rellevant com a Cap del Servei de l'Hospital Residència Sant Camil i del Consorci Sanitari de l'Alt Penedès, i Cap Clínic de radiologia en el Consorci Sanitari del Garraf.
A més, és membre de diferents societats científiques i ha estat vocal de gestió i qualitat de la Junta de la Societat Catalana de Radiologia.
Bengoechea liderarà i impulsarà la nova estratègia del servei de telediagnòstic de l'IDI, element transformador i fonamental de la nostra institució.
Telediagnòstic·IDI proporciona un servei de diagnòstic per la imatge de qualitat i per això comptem amb un equip mèdic de radiòlegs altament qualificat i organitzat per organ system, el que ens permet oferir un servei en totes les especialitats: neuroradiologia, múscul-esquelètic, cos i mama, entre d'altres.
A més, el servei proporciona una cobertura de 24 hores al dia, els 7 dies de la setmana durant tot l'any.
Pel que fa a la vessant tecnològica, la Dra.
Bengoechea, juntament amb la Direcció de Tecnologia i Sistemes treballarà per establir eines i funcionalitats innovadores, amb l'objectiu d'adequar-les a les necessitats diagnòstiques actuals dels centres sanitaris amb els que col·laborem.
Actualment proporcionem el servei de telediagnòstic als següents hospitals:
Dades de contacte Direcció de Telediagnòstic:
Es celebrarà el divendres 23 de març de 2018 al Col·legi de Metges de Madrid.
Està organitzat conjuntament per l'Institut de Diagnòstic per la Imatge (IDI) i Clínica Girona.
Sota la direcció dels radiòlegs Joan Carles Vilanova i Violeta Català.
El Taller "Resonancia Magnética y Cáncer de Próstata: Todo en uno" està dirigit als diferents professionals dedicats al maneig del càncer de pròstata: radiòlegs, uròlegs, radio terapeutes, oncòlegs, tècnics, o qualsevol altre professional implicat en la ressonància magnètica (RM) de pròstata.
La jornada està estructurada en dos nivells de coneixement: inicial i avançat.
En tots dos grups es realitzarà la lectura interactiva dels estudis de forma pràctica, utilitzant la metodologia real dels casos.
S'interpreta l'estudi complet, semblant a la pràctica clínica i segons les diferents indicacions, per a un òptim maneig del càncer de pròstata.
L'objectiu del taller és proporcionar, mitjançant una modalitat interactiva, habilitats pràctiques en la lectura i interpretació dels estudis d'RM de pròstata, tant en l'RMmp com en l'RM de cos sencer, utilitzant les corresponents guies de PI-RADS v2, escala ESUR per estadificació i MET-RADS-P.
Així mateix es mostraran les claus per al diagnòstic de les recurrències segons les diferents modalitats terapèutiques.
La jornada es realitzarà en dos grups, amb places limitades, per poder proporcionar una òptima interacció i aprenentatge en la lectura de l'RM de pròstata.
Els tallers seran dirigits per radiòlegs amb àmplia experiència en el maneig del càncer de pròstata utilitzant l'RM.
Aquest taller està acreditat pel Consell Català de Formació Continuada de les Professions Sanitàries i la " Comisión de Formación Continuada del Sistema Nacional de Salud " amb 1,1 crèdits i té el número d'activitat 09/020938-MD.
Per a més informació i inscripcions cliqueu aquí